Oficiālais Vēstnesis L 268 , 20/10/1977 Lpp. 0001 - 0004

Speciālizdevums somu valodā: Nodaļa 1 Sējums 1 Lpp. 0130

Speciālizdevums spāņu valodā: Nodaļa 01 Sējums 2 Lpp. 0070

Speciālizdevums zviedru valodā: Nodaļa 1 Sējums 1 Lpp. 0130

Speciālizdevums portugāļu valodā Nodaļa 01 Sējums 2 Lpp. 0070



Padomes Regula (EEK, Euratom, EOTK) Nr. 2290/77 (1977. gada 18. oktobris) par Revīzijas palātas locekļu atalgojumu EIROPAS KOPIENU PADOME, ņemot vērā Eiropas Ogļu un tērauda kopienas dibināšanas līgumu, jo īpaši tā 78.e pantu, ņemot vērā Eiropas Ekonomikas kopienas dibināšanas līgumu, jo īpaši tā 206. pantu, ņemot vērā Eiropas Atomenerģijas kopienas dibināšanas līgumu, jo īpaši tā 180. pantu, ņemot vērā Protokolu par privilēģijām un imunitāti Eiropas Kopienās, ko piemēro Revīzijas palātas locekļiem atbilstīgi minētajam 206., 78.e un 180. pantam, tā kā tas ir Padomes pienākums noteikt Revīzijas palātas locekļu algas, pabalstus un pensijas, kā arī visus citus maksājumus, kas paredzēti kā atalgojums, IR PIEŅĒMUSI ŠO REGULU. 1. pants No dienas, kad Revīzijas palātas locekļi sāk pildīt savus amata pienākumus, līdz tā mēneša pēdējai dienai, kurā tie beidz pildīt amata pienākumus, viņi ir tiesīgi saņemt pamatalgu, ģimenes pabalstu un citus pabalstus. 2. pants Revīzijas palātas locekļu mēneša pamatalga ir vienāda ar summu, ko iegūst A 1 kategorijas zemākās pakāpes Eiropas Kopienu ierēdņa pamatalgai piemērojot šādus procentus: Priekšsēdētājam: | 108 % | Citiem locekļiem: | 104 % | 3. pants Revīzijas palātas locekļi ir tiesīgi saņemt ģimenes pabalstus, kas noteikti pēc analoģijas ar Civildienesta noteikumu 67. pantu un 1. līdz 3. pantu minēto noteikumu pielikumā. 4. pants Revīzijas palātas locekļi ir tiesīgi saņemt uzturēšanās pabalstu, kas ir 15 % no pamatalgas. 5. pants Uz 2. pantā minētajām pamatalgām, 3. pantā minētajiem ģimenes pabalstiem un 4. pantā minētajiem uzturēšanās pabalstiem attiecas korekcijas koeficients, ko Padome nosaka saskaņā ar 64. un 65. pantu Eiropas Kopienu Civildienesta noteikumos attiecībā uz Luksemburgā nodarbinātajām amatpersonām. 6. pants Sākot un beidzot pildīt amata pienākumus, Revīzijas palātas loceklim ir tiesības uz: a) sākuma pabalstu, kas ir vienāds ar divu mēnešu pamatalgu, sākot pildīt amata pienākumus, un pārcelšanās pabalstu, kas ir vienāds ar viena mēneša pamatalgu, beidzot pildīt amata pienākumus; b) tādu ceļa izdevumu atlīdzinājumu, kurus viņš veicis attiecībā uz sevi vai savas ģimenes locekļiem, un personisko priekšmetu un mēbeļu pārvietošanas izmaksu atlīdzinājumu, ieskaitot apdrošināšanu pret parastu risku (zādzību, bojājumiem, ugunsgrēku). Ja viņa amata pilnvaru laiks ir atjaunināts, viņam nav tiesības saņemt pabalstus, kas noteikti šajā pantā. Tāpat viņam nav šādu tiesību, ja viņš iecelts par kādas Kopienu iestādes locekli, ja šīs iestādes pagaidu atrašanās vieta ir pilsētā, kur viņam bija jādzīvo iepriekš viņa amata dēļ, un ja pirms šī jaunā amata viņš nav veicis pārcelšanos. 7. pants Revīzijas palātas loceklim, kam, pildot savus pienākums, no palātas pagaidu atrašanās vietas ir jādodas komandējumā, ir tiesības uz: a) ceļa izdevumu atlīdzinājumu; b) viesnīcas izdevumu atlīdzinājumu (atlīdzina vienīgi maksu par istabu, pakalpojumiem un nodokļu izdevumus); c) uzturēšanās pabalstu BEF 800 apmērā katrai pilnai komandējuma dienai; komandējumiem ārpus Eiropas šis pabalsts ir BEF 1500. 8. pants 1. Trīs gadus no tā mēneša pirmās dienas, kurš seko mēnesim, kad viņš beidz pildīt amata pienākumus, bijušais Revīzijas palātas loceklis saņem mēneša pārejas pabalstu, kas noteikts saskaņā ar šādu procedūru: - 35 % no pamatalgas, ko viņš saņēma brīdī, kad beidza pildīt savus amata pienākumus, ja amatā atrašanās laiks ir mazāks par diviem gadiem, - 40 % no tās pašas algas, ja minētais periods pārsniedz divus gadus, bet nesasniedz trīs gadus, - 45 % no tās pašas algas, ja minētais periods pārsniedz trīs gadus un nesasniedz piecus gadus, - 55 % no tās pašas algas, ja minētais periods pārsniedz piecus gadus un nesasniedz 10 gadus, - 55 % no tās pašas algas, ja minētais periods pārsniedz 10 gadus un nesasniedz 15 gadus, - 60 % no tās pašas algas citos gadījumos. 2. Tiesības uz šo pabalstu vairs nav spēkā, ja bijušais Revīzijas palātas loceklis tiek iecelts kādas Kopienas iestādes amatā vai viņa nāves gadījumā. Jauna amata gadījumā šo pabalstu maksā līdz dienai, kad viņš sāk pildīt savus amata pienākumus; nāves gadījumā pēdējo maksājumu veic attiecībā uz mēnesi, kad iestājās nāve. 3. Ja šo trīs gadu laikā attiecīgā persona uzsāk jaunu algotu darbu, no attiecīgā pabalsta atskaita summu, par kādu viņa kopējais mēneša atalgojums (pirms nodokļu nomaksas) kopā ar 1. punktā paredzēto pabalstu pārsniedz atalgojumu, pirms nodokļu nomaksas, ko viņš, būdams Revīzijas palātas loceklis, saņēma saskaņā ar 2., 3. un 4. pantu. Aprēķinot atalgojumu, kas saņemts par jauno darbu, ņem vērā visus atalgojuma veidus, izņemot tos, kas ir izdevumu atlīdzinājums. 4. Dienā, kad viņš beidz pildīt savus amata pienākumus, pēc tam katra nākošā gada 1. janvārī un tad, ja ir kādas izmaiņas viņa finanšu stāvoklī, Revīzijas palātas loceklis paziņo Revīzijas palātas priekšsēdētājam par visu veidu atalgojumiem, ko saņēmis par saviem pakalpojumiem, izņemot par tiem, kas ir izdevumu atlīdzinājums. Papildu atalgojumu, ko bijušais Revīzijas palātas loceklis likumīgi saņēmis, veicot savus Revīzijas palātas locekļa pienākumus, neatskaita no pārejas pabalsta. Šis paziņojums ir jāizpilda labā ticībā, un tas ir konfidenciāls. Tajā esošo informāciju izmanto vienīgi šīs regulas nolūkiem un nesniedz trešajām personām. 5. Trīs gadu laikā, kas minēti 1. punktā, bijušais Revīzijas palātas loceklis ir tiesīgs saņemt ģimenes pabalstus, kas paredzēti 3. pantā. 9. pants 1. Pēc tam, kad Revīzijas palātas locekļi beiguši pildīt amata pienākumus, viņi ir tiesīgi saņemt vecuma pensiju, ko maksā no dienas, kad viņi sasnieguši 65 gadu vecumu. 2. Viņi tomēr var prasīt šādu pensiju no 60 gadu vecuma. Minētajā gadījumā pensijai piemēro šādu koeficientu: 60 gadi | 0,70 | 61 gads | 0,75 | 62 gadi | 0,80 | 63 gadi | 0,87 | 64 gadi | 0,95 | 10. pants Pensijas apmērs ir 4,5 % no saņemtās pamatalgas par katru pilnu amatā pavadītu gadu un 1/12 daļa no minētās summas par katru pilnu mēnesi amatā. Maksimālā pensija ir 70 % no pēdējās saņemtās pamatalgas. Ja attiecīgā persona pildījusi priekšsēdētāja un Revīzijas palātas locekļa amata pienākumus, algā, pēc kuras aprēķina pensiju, proporcionāli ņem vērā laika periodus, ko attiecīgā persona pavadījusi, veicot šo dažādo amatu pienākumus. 11. pants Revīzijas palātas loceklim, kurš ieguvis invaliditāti, ko uzskata par pilnīgu un kas liedz viņam veikt savus pienākumus, un kurš šā iemesla dēļ atkāpjas vai ir spiests atkāpties no amata, ir tiesības saņemt šādus pabalstus: a) ja invaliditāte atzīta par pastāvīgu, viņam ir tiesības uz pensiju, kas aprēķināta saskaņā ar 10. panta noteikumiem un kas nav mazāka par 30 % no pēdējās saņemtās pamatalgas. Viņam ir tiesības saņemt maksimālo pensiju, ja attiecīgo nespēju izraisījusi amata pienākumu pildīšanas laikā iegūta invaliditāte vai slimība; b) ja invaliditāte ir īslaicīga, viņam ir tiesības līdz atveseļošanās brīdim saņemt pensiju, kas ir 60 % no pēdējās saņemtās pamatalgas, ja invaliditāte vai slimība ir iegūta amata pienākumu pildīšanas laikā, un 30 % citos gadījumos. Ja šādas invaliditātes pensijas saņēmējs sasniedz 65 gadu vecumu vai invaliditātes pensija saņemta septiņus gadus, to aizstāj ar vecuma pensiju, kas aprēķināta saskaņā ar 10. panta noteikumiem. 12. pants Revīzijas palātas loceklim ir tiesības uz pabalstiem atbilstīgi sociālās nodrošināšanas shēmai, kas ir paredzēta Eiropas Kopienu Civildienesta noteikumos un attiecas uz slimības, profesionālas slimības, nelaimes gadījumu pabalstiem, kā arī uz pabalstiem dzimšanas un nāves gadījumā. Šo pantu piemēro arī bijušajiem Revīzijas palātas locekļiem, kuri saņem pabalstu saskaņā ar pensijas shēmu, kas paredzēta 9. pantā, vai saskaņā ar pārejas pabalstu, kas paredzēts 8. pantā. Šo punktu tomēr nepiemēro, lai apdrošinātu risku, ko jau sedz cita sociālās nodrošināšanas shēma saskaņā, ar kuru bijušais Revīzijas palātas loceklis var saņemt pabalstu. 13. pants Ja par Revīzijas palātas locekļa invaliditāti vai nāvi ir atbildīga trešā persona, attiecīgā locekļa vai viņa tiesību pārņēmēju tiesības celt tiesā prasību pret trešo personu pāriet Kopienām atbilstīgi saistībām, kas Kopienām jāpilda saskaņā ar šo pensijas shēmu. 14. pants Viena un tā pati persona reizē nevar saņemt 8. pantā paredzēto pārejas pabalstu, 9. pantā paredzēto pensiju un 11. pantā paredzēto pensiju. Ja Revīzijas palātas loceklim ir tiesības prasīt pabalstu, pamatojoties uz vairākiem noteikumiem, piemēro vienīgi prasītājam visizdevīgāko noteikumu. 15. pants Ja Revīzijas palātas loceklis mirst amata pilnvaru laikā, dzīvesbiedram vai apgādībā esošajiem bērniem līdz trešā mēneša beigām, kas seko tam, kad iestājusies nāve, ir tiesības uz atalgojumu, ko Revīzijas palātas loceklis varētu saņemt saskaņā ar 2., 3. un 4. pantu. 16. pants 1. Revīzijas palātas locekļa vai bijušā Revīzijas palātas locekļa atraitnei un apgādībā esošajiem bērniem, kas viņa nāves brīdī iegūst tiesības saņemt pensiju, ir tiesības uz apgādnieka zaudējuma pensiju. Minētā pensija atbilst procentuālajai daļai no tās pensijas, ko atbilstīgi 10 pantam bijušais Revīzijas palātas loceklis saņemtu nāves dienā, proti: — atraitnei | 60 %, | — katram bērnam, ja māte joprojām ir dzīva | 10 %, | — katram bērnam, ja tēvs un māte ir miruši | 20 %. | Tomēr, ja Revīzijas palātas locekļa nāve iestājas amata pilnvaru laikā, apgādnieka zaudējuma pensija atraitnei ir vienāda ar 36 % no pamatalgas, kas saņemta nāves brīdī. 2. Apgādnieka zaudējuma pensiju kopējā summa nepārsniedz to Revīzijas palātas locekļa vai bijušā Revīzijas palātas locekļa pensiju, pēc kuras tās tiek aprēķinātas. Apgādnieka zaudējuma pensiju maksimālo kopējo summu vajadzības gadījumā sadala saņēmēju starpā proporcionāli iepriekš minētajiem procentiem. 3. Apgādnieka zaudējuma pensiju piešķir no tā kalendārā mēneša pirmās dienas, kas seko nāves dienai. Tomēr, ja tiek piemēroti 15. panta noteikumi, šīs pensijas nevar piešķirt ātrāk par ceturtā mēneša pirmo dienu, kas seko tam mēnesim, kad iestājusies nāve. 4. Tiesības uz apgādnieka zaudējuma pensiju izbeidzas tā kalendārā mēneša beigās, kad mirst persona, kam ir tiesības saņemt pensiju. Turklāt tiesības uz bāreņa pensiju pārstāj būt spēkā tā mēneša beigās, kad bārenis sasniedz 21 gada vecumu. Tomēr šo tiesību termiņu pagarina uz laiku, kamēr bārenis iegūst profesionālo izglītību, un līdz tā mēneša beigām, kad viņš sasniedz 25 gadu vecumu. Pensija tiek saglabāta bārenim, kas slimības vai invaliditātes dēļ nespēj pelnīt sev iztiku. 5. Tiesības uz apgādnieka zaudējuma pensiju nav ne sievai, kas apprecējusies ar bijušo Revīzijas palātas locekli, kam laulību brīdī ir tiesības uz pensiju saskaņā ar šo regulu, ne šīs laulības bērniem, ja vien bijušā Revīzijas palātas locekļa nāve nav iestājusies piecus vai vairāk gadus pēc laulībām. 6. Atraitne, kas apprecas no jauna, zaudē tiesības uz apgādnieka zaudējuma pensiju. Viņai ir tiesības uz tūlītēju vienreizēju maksājumu, kas ir vienāds ar divkāršu apgādnieka zaudējuma pensijas gada apjomu. 17. pants Revīzijas palātas loceklis, kas no amata pienākumu pildīšanas atbrīvots sakarā ar smagu amatpārkāpumu, zaudē visas tiesības uz pārejas pabalstu un vecuma pensiju; šis noteikums tomēr neietekmē viņa tiesību pārņēmējus. 18. pants Ja Padome pieņem lēmumu palielināt pamatalgu, tā vienlaicīgi pieņem lēmumu par pašreizējo pensiju attiecīgu palielinājumu. 19. pants Pabalstu maksājumus, kas paredzēti šajā pensiju shēmā, iekļauj Kopienu budžetā. Dalībvalstis kopīgi garantē šo pabalstu samaksu atbilstīgi šādu izdevumu finansējuma apjomam. 20. pants 1. Summas, kas jāmaksā, piemērojot 2., 3., 4., 6., 12. un 15. pantu, tiek samaksātas tās valsts valūtā, kur pagaidām atrodas Revīzijas palāta. 2. Summas, kas jāmaksā atbilstīgi 8., 9., 11. un 16. pantam, tiek samaksātas pēc ieinteresēto personu izvēles viņu pilsonības valsts valūtā, viņu dzīves vietas valsts valūtā vai tās valsts valūtā, kur pagaidām atrodas Revīzijas palāta; viņu izvēle ir spēkā vismaz divus gadus. Ja ne pirmās, ne otrās no šīm valstīm nav Kopienas dalībvalstis, attiecīgās summas maksā tās valsts valūtā, kur pagaidām atrodas Revīzijas palāta. 21. pants Revīzijas palātas locekļiem piemēro regulu, kas paredz nosacījumus un procedūru, kā piemērot nodokļus Kopienu pabalstiem. 22. pants Šī regula stājas spēkā dienā, kad tā publicēta Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1977. gada 18. oktobrī Padomes vārdā — priekšsēdētājs H. Simonet --------------------------------------------------